Ukrainadagi harbiy harakatlarning yangi xaritasi tuzildi

Amerika urushni o'rganish instituti (Institute for the Study of War) 3 apreldan 4 aprelga o'tar kechasi Ukrainada amalga oshgan harbiy harakatlarning yangi xaritasini e'lon qildi.
Unda Rossiya qo'shinlarining chiqib ketishi yakunlanayotgani, biroq tegishli tartibda emasligini ko'rish mumkin. Ukraina kuchlari Kievni rus askarlaridan tozalashda davom etmoqda. Institut xulosasiga ko'ra, Rossiya qo'shinlari Dneprning sharqiy va g'arbiy qirg'oqlaridan Chernigovdan shimolga va Brovaridan sharqqa o'tish orqali chiqib ketmoqda. Kievdan chekinayotgan rus kuchlari jangga qaytishlari uchun ancha vaqt talab etiladi.
Rossiya bo'linmalari o'rtasida jangovar operatsiyalarni o'tkazish bo'yicha buyruqlarni rad etish holati kuzatilmoqda. Bu esa yaqinda Donbass yaqiniga kelgan ikkita batalon taktik guruhning Janubiy Osetiyadagi bazalariga qayta joylashtirilishiga olib kelishi ta'kidlangan.
Avvalroq Rossiya Ukrainaning qaysi hududlariga hujum qilgani aks etgan xarita e'lon qilingandi. Shuningdek, Ukraina chegarasidagi Rossiya qo'shinlarini kuzatish uchun onlayn xarita ishga tushgan.